અંબરનાથ-ટિટવાલા રસ્તા પર યુવકની હત્યા કરી યુવતી પર રેપ કર્યો હોવાના આરોપસર થાણે રુરલ ક્રાઇમ બ્રાન્ચના અધિકારીઆેએ આખરે 30 વર્ષના આરોપી સંજય નરવડેની ઉલ્હાસનગરમાં ટ્રેપ ગોઠવી ધરપકડ કરી છે. પૈસાની લાલચમાં ચોરી કરી અને યુવતી પ્રત્યે આકર્ષણ થતાં રેપ કર્યો હોવાની કબૂલાત આરોપીએ પોલીસ સમક્ષ કરી છે. સંજય ઉલ્હાસનગરમાં રહે છે અને રિક્ષા-ડ્રાઇવર તરીકે કામ કરે છે. સંજયને આજે કલ્યાણની કોર્ટમાં રજૂ કરવામાં આવશે.